**Megoldás**

**Szindbád Hotel\*\***

Szép rendezett vízparti környezetben található Balaton parti „retró” szálloda, bútorzata a 70-es évekből való. Közvetlenül a sekély vizű szabad strand mellett, 4,5 hektáros ősfás parkban. Bababarát szálláshely, a hotel területén játszótér található. A szálloda hitelkártyás fizetési lehetőséget biztosít.

**X-Games Hotel\*\*\***

A 70 férőhelyes hotel helyszínül szolgálhat osztálykirándulások, csapatépítő tréningek, az extrém sport iránt kedvet érző baráti társaságok összejöveteleinek is. Étteremében háromszori étkezésre van lehetőség. A szobákban és a közös helyiségekben internet elérhetőség biztosított. A portán angol és német nyelven is beszélő munkatársak állnak rendelkezésre.

**Hotel Dunakanyar\*\*\*\***

Az 50 klimatizált szobával rendelkező hotel a Dunakanyar egyik legszebb részén, Visegrád közelében található a Dunára, Dunakanyarra, Fellegvárra néző panorámával. A szálloda a város földrajzi helyzetét, természeti, történelmi és gyógyvíz adta lehetőségeit kihasználva testi-lelki felfrissülést nyújt a vendégeknek az elvárható legmagasabb színvonalon.

Virágszirmok az ágyon, gyertyafényes vacsora a szobában tálalva. Meglepetés bekészítés, bőséges svédasztalos reggeli, menüválasztásos ebéd és svédasztalos vacsora.

A szállodában reggel 6 órától éjjel 24 óráig recepció működik, a munkatársak angol, német és francia nyelven rendelkezésre állnak.

**Conference Hotel Budapest \*\*\*\*\***

A hotel szabadidős, üzleti, vagy akár konferencia vendégei számára nyugalommal, kikapcsolódási és szórakozási lehetőségekkel feledteti a nagyváros stresszét, zaját. Kétágyas standard szobák mellett deluxe-, valamint executive szobákat is kínál ingyenes vezeték nélküli Internet elérhetőséggel.

További szolgáltatások:

* Buszos, hajós, helikopteres városnéző túrák ajánlása és foglalása
* Egyéni idegenvezetés
* Jegyfoglalás és árusítás
* Transzfer intézése
* Mosatás, vasalás, tisztítás
* Wellness (belső medence, külső medence, pezsgőfürdő, masszázsok)

A szállodában 24 órán keresztül működő recepció üzemel, több nyelvet beszélő személyzettel.